Desa KEDA Sungai Salleh

Desa KEDA Sungai Salleh 

 Latar Belakang 
Desa KEDA merupakan penempatan yang diwujudkan oleh Lembaga Kemajuan Wilayah Kedah (KEDA) bermula dari tahun 1989 kepada penduduk Negeri Kedah yang termasuk dalam kategori Miskin Tegar. Terdapat 56 Desa KEDA di kawasan operasi KEDA yang dikategorikan kepada tiga jenis penempatan iaitu Program Perumahan Rakyat Termiskin (PPRT), Keselamatan dan Pembangunan (KESBAN) dan Kampung Tradisional.

Desa KEDA Sungai Salleh merupakan salah satu penempatan yang dibangunkan di bawah Kampung Tradisional oleh Lembaga Kemajuan Wilayah Kedah (KEDA) pada tahun 1991. Penempatan ini mula diduduki pada tahun 1993 dengan bilangan rumah sebanyak 173 buah rumah dan memberi manfaat kepada 877 orang penduduk di Daerah Bandar Baharu. 

 Sejarah Kampung 
Desa KEDA Sungai Salleh diambil sempena nama kampung Sungai Salleh yang berdekatan.

 Info Desa 
+Nama DesaDesa KEDA Sungai SallehMukimSerdangDUNBandar BaharuParlimenKulim/ Bandar BaharuDaerahSerdangNegeriKedah Darul Aman

 Geografi 
Desa KEDA Sungai Salleh terletak di kawasan tanah landai dan sedikit berbukit yang dikelilingi dengan tanaman kelapa sawit. Keluasan kawasan ini ialah 14.1ha meliputi kawasan perumahan, pertanian dan bangunan perniagaan. 

 Kepimpinan 
Desa-desa KEDA yang diwujudkan mempunyai Jawatankuasa Pasukan Perancang Pelaksana Program (4P) dipilih melalui Mesyuarat Agung 4P yang diadakan 2 tahun sekali bagi merancang dan melaksanakan program atau aktiviti untuk pembangunan Desa KEDA ke arah melahirkan komuniti yang sejahtera. Pejabat KEDA Zon 9, Bandar Baharu yang diketuai oleh Pegawai Pembangunan Zon dan seorang penyelia merupakan wakil KEDA yang dipertanggungjawab untuk membangunkan Desa KEDA Sungai Salleh. Penyelia kampung akan berhubung dengan Jawatankuasa 4P yang akan membantu pelaksanaan program dan tugas-tugas lain yang diarahkan dari semasa ke semasa. Jawatankuasa 4P terdiri daripada 15 ahli jawatankuasa iaitu Pengerusi, Timbalan Pengerusi, Setiausaha, Bendahari dan 11 Biro yang membantu KEDA melancarkan perjalanan program demi memastikan kesejahteraan penduduk.

 Senarai Ahli Jawatankuasa 4P Desa KEDA Sungai Salleh 
Senarai Ahli Jawatankuasa 4P Desa KEDA Sungai Salleh bagi sesi 2022/2024 adalah seperti berikut :
+JawatanPenyandangPengerusiRoslan bin Mat HussainTimbalan PengerusiMohd Noor bin WanSetiausahaRosnani binti Abu BakarBendahariMohd Zain bin IsmailBiro AgamaBahari bin RamlyBiro KeselamatanHassan bin GaniBiro PembangunanShafiee bin Mat AliBiro EkonomiJaafar bin AhmadBiro PendidikanHalilah binti BaharomBiro Sosial & KebudayaanHamidah binti JohariBiro Belia, Sukan & RekreasiMohd Rusli bin Hj ShaariBiro KebajikanUmi Kalsom binti AwangBiro Hal Ehwal WanitaNurasma binti A. HalimBiro KesihatanHidayah binti LatifBiro Kebersihan & KeceriaanZaini bin Haji Ahmad

 Maklumat Penduduk 
Maklumat penduduk Desa KEDA Sungai Salleh adalah seperti berikut :
+PerkaraBilangan (Orang)Jumlah Keseluruhan Penduduk877Jumlah Keluarga173Bilangan Penduduk Lelaki411Bilangan Penduduk Perempuan466

 Pendidikan 
Tahap pendidikan penduduk Desa KEDA Sungai Salleh adalah seperti berikut :
+KelulusanBilangan (Orang)Ijazah24Diploma/ Setaraf16Sijil Pelajaran Malaysia (SPM)91Jumlah131

 Pendapatan Kasar Isi Rumah 
Penduduk Desa KEDA Sungai Salleh dikategorikan sebagai Penduduk Luar Bandar Semenanjung Malaysia yang berpendapatan rendah. Rata-rata penduduk merupakan golongan B40 yang berpendapatan rendah. Pendapatan Kasar Isi Rumah adalah seperti berikut :
+Purata Pendapatan (RM)Bilangan Penduduk (Orang)<RM530.00TiadaRM531.00 - RM790.005RM791.00 - RM1,319.0025>RM1,319.00142

 Kegunaan Tanah 
Secara keseluruhan, pembangunan tanah untuk Desa KEDA Sungai Salleh ialah sebanyak 14.1ha yang merangkumi tapak kediaman seluas 13.85ha dan tapak bangunan perniagaan seluas 0.25ha.

 Hak Milik Penduduk 
Bilangan kenderaan yang dimiliki penduduk seperti berikut :
+Jenis KenderaanBilangan (Unit)Kereta192Motosikal394Lori2Van2

 Kemudahan Asas 
Dari segi infrastruktur, jalan kampung berturap sedia ada 3 km, lampu jalan 50 unit. Bekalan air terawat dalam kategori Sistem Bekalan Air Awam merangkumi semua rumah iaitu 173 buah rumah. Bekalan elektrik dalam kategori grid sedia ada digunakan oleh semua rumah kediaman. Sistem pembentungan menggunakan tandas sanitasi yang dilengkapi dengan rumah tandas dan slab, paip penyambung outlet, tangki najis/ septik dan bekalan air. 

Dari segi capaian/ akses liputan, talian internet ada dan tahap kepuasan baik. Telefon bimbit ada dan tahap kepuasan baik manakala siaran televisyen dan radio ada dan tahap kepuasan baik.

Dari segi infra, Desa KEDA Sungai Salleh dilengkapi masjid 1 buah, pusat komputer 1 buah, dewan orang ramai 1 buah, padang bola 1 buah dan gelanggang permainan 1 buah.

Di Desa KEDA Sungai Salleh juga terdapat 7 industri kecil sederhana yang telah diusahakan.

 Golongan Khas 
Golongan Orang Kurang Upaya (OKU) dan Golongan Khas di Desa KEDA Sungai Salleh adalah seperti berikut :
+PerkaraBilangan (Orang)OKU6(L) 6(P)Bapa TunggalTiadaIbu Tunggal15Anak YatimTiada